Tirband Toshkent ko'chalari, Ukrainadagi evakuatsiya ishlari, xet-trikni nishonlayotgan Benzema — 10 mart suratlari

Mart oyining birinchi o'n kunligi o'tib bo'ldi. 2022 yil boshidan boshlab shu vaqtga qadar bizni har xil “sovg'alar” bilan “siylab” keldi. Bugun ham shulardan bir shingilini sizga taqdim etamiz. Marhamat, bugunning eng sara suratlarini tomosha qiling.
Oxirgi bir haftada haqiqiy bahorga xos havo kuzatildi. Toshkentda tinimsiz yomg'ir, Qarshidagi noodatiy bulut — xullas, hammasi bahorga xos. Ammo bunday ob-havoning o'ziga xos noqulayliklari bor. Ularning biri — “probka”. Bugun tongda Toshkent ko'chalarining aksariyati shunday ko'rinishda edi.
Ukrainadagi urush davom etmoqda. Shu sababli kimdir yaqinidan, qarindoshidan, sevgilisidan uzoqda bo'lishga, eng yomon holatda ayrilishiga to'g'ri kelmoqda. Yuqoridagi suratda harbiy o'z jufti bilan xayrlashmoqda. Vaqtinchalik xayrlashishligicha qolsin, vidolashuv bo'lmasin.
Ukrainada tinch aholini evakuatsiya qilish ishlari kuchaytirildi.
Ukrainalik qochqinlar: Polshaga yetib kelgan bola erkak bilan temir yo'l vokzalidagi panjara orqali gaplashmoqda.
Moldovadagi futzal maydoni ukrainalik qochqinlar uchun vaqtinchalik lagerga aylantirildi.
Qochqinlar Ruminiyaga ham o'tishmoqda. Hatto qo'lda farzandlarini ko'targan holda.
Yuqoridagi holatlarni bartaraf etish, eng kamida evakuatsiyani talafotsiz o'tkazishni kelishish uchun Rossiya va Ukraina tashqi ishlar vazirlari Antaliyada uchrashdi.
Rossiya tashqi ishlar vaziri matbuot kotibi Mariya Zaxarova uchrashuvdan so'ng jurnalistlarning savollariga javob bermoqda.
“Real Madrid” forvardi Karim Benzema Chempionlar ligasi 1/8 finalida “PSJ”ga qarshi o'yinda xet-trik qayd etdi. Shu bilan Benzemaning terma jamoa va klub safida urgan gollari 411 taga yetdi. Karim 411 ta gol urgan frantsiyalik sobiq futbolchi Terri Anri bilan tenglashdi.
Salvador bitkoinni (kriptovalyuta) rasmiy to'lov turi sifatida muomalaga kiritdi. Mamlakat u bilan qo'llab-quvvatlanadigan suveren obligatsiyani ishga tushirmoqda, ammo buni qabul qilish sekin kechdi.